CELEX: 32004R1414
Language: lt
Date: 2004-07-28 00:00:00
Title: 2004 m. liepos 28 d. Komisijos reglamentas (EB) Nr. 1414/2004, dėl tam tikrų prekių klasifikavimo Kombinuotojoje nomenklatūroje

4.8.2004   
            
            
               LT
            
            
               Europos Sąjungos oficialusis leidinys
            
            
               L 257/4
            
         
      KOMISIJOS REGLAMENTAS (EB) Nr. 1414/2004
   2004 m. liepos 28 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekybą susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodą (-us), nurodytą (-us) 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Muitinės kodekso komitetas per pirmininko nustatytą laikotarpį nepateikė savo nuomonės,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą (-us) KN kodą (-us).
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas valstybių narių muitinių išduota privalomąja tarifine šio reglamento nuostatų neatitinkančia informacija dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. liepos 28 d.
      
         
            Komisijos vardu
         
         Frederik BOLKESTEIN
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2344/2003 (OL L 346, 2003 12 31, p. 38).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais 2003 m. Stojimo aktu.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Akių priežiūros produktas (oftalmologinis tirpalas), kurį sudaro šios sudedamosios dalys:
                  
                               
                           
                           
                              Aktyvioji sudedamoji dalis: Polivinilo alkoholis (tepimo priemonė) 1,4 %
                           
                        
                               
                           
                           
                              Kitos sudedamosios dalys:
                              
                                          —
                                       
                                       
                                          Natrio chloridas (tonuso medžiaga)
                                       
                                    
                                          —
                                       
                                       
                                          Natrio-divandenilio fosfatas (buferio medžiaga)
                                       
                                    
                                          —
                                       
                                       
                                          Dinatrio-vandenilio fosfatas (buferio medžiaga)
                                       
                                    
                                          —
                                       
                                       
                                          Benzalkonio chloridas (konservantas)
                                       
                                    
                                          —
                                       
                                       
                                          Dinatrio edetatas (chelantas)
                                       
                                    
                                          —
                                       
                                       
                                          Druskos rūgštis (pH reguliatorius)
                                       
                                    
                                          —
                                       
                                       
                                          Natrio hidroksidas (pH reguliatorius)
                                       
                                    
                                          —
                                       
                                       
                                          Išgrynintas vanduo, iki 100 % (tirpiklis)
                                       
                                    
                        Produktas sufasuotas į mažmeninei prekybai skirtas pakuotes (15 ml buteliuke su lašintuvu) su nurodymais dėl dozavimo ir naudojimo.
               
               
                  3004 90 19
               
               
                  Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 3004, 3004 90 ir 3004 90 19 atitinkančiais prekių aprašymais.
                  Produktas yra paruoštas ir siūlomas naudoti terapijoje kaip tepimo priemonė ir dirbtinės ašaros esant sausoms akims ar kitokiems akių sudirginimo simptomams.
                  Preparatas nėra skirtas naudoti kaip kontaktinių lęšių ar dirbtinių akių skystis, klasifikuojamas 3307 pozicijoje.